ด่วน! เกิดเหตุกลุ่มติดอาวุธถล่มสถานกงสุลอินเดียในอัฟกานิสถาน
ด่วน! เกิดเหตุกลุ่มติดอาวุธถล่มสถานกงสุลอินเดียในอัฟกานิสถาน
4 ม.ค. 2559

สำนักข่าวซินหัวรายงานโดยอ้างแหล่งข่าวว่า ได้เกิดเหตุปะทะกันอย่างรุนแรงในเมืองมาซาร์-ไอ-ชาริฟของอัฟกานิสถาน หลังกลุ่มติดอาวุธได้บุกยึดอาคารแห่งหนึ่งใกล้กับสถานกงสุลของอินเดีย
แหล่งข่าวจากเจ้าหน้าที่รักษาความมั่นคงระบุว่า “ผู้ก่อการร้าย 2 คนได้จุดระเบิดฆ่าตัวที่บริเวณทางเข้าโรงแรมแห่งหนึ่ง โดยหนึ่งในคนร้ายสามารถบุกยึดอาคารและระดมยิงสำนักงานของสถานกงสุล และจากนั้นได้มีการยิงตอบโต้กับเจ้าหน้าที่รักษาความปลอดภัยด้วยอาวุธหนักและระเบิด”
ทั้งนี้ กองกำลังพิเศษของรัฐบาลได้มาถึงจุดเกิดเหตุปะทะเพียงไม่นานหลังเกิดเหตุระเบิด ด้านเจ้าหน้าที่รักษาความปลอดภัยได้ปิดถนนทุกสายที่มุ่งไปยังสถานที่ตามมาตรการเฝ้าระวัง
อาคารหลายแห่งและยานพาหนะได้รับความเสียหายจากเหตุระเบิด โดยขณะนี้ยังไม่มีฝ่ายใดออกมาแสดงความรับผิดชอบ ทั้งนี้เหตุโจมตีดังกล่าวมีขึ้น 10 วันภายหลังจากนายกรัฐมนตรีนเรนทรา โมดี ของอินเดีย ได้เดินทางเยือนอัฟกานิสถาน
 
 
อินโฟเควสท์ แปลและเรียบเรียง
 